recursal/SuperWikiNEXT-32B huggingface dataset:
**הקורפוס ה-20** (בגרמנית: **XX. Armeekorps**) היה קורפוס של הוורמאכט שלחם במלחמת העולם השנייה.

היסטוריה
--------

הקורפוס הוקם ב-17 באוקטובר 1940, וכמפקדו מונה פרידריך מטרנה. במהלך מבצע ברברוסה פיקד מטרנה על הקורפוס כחלק מהארמייה התשיעית ולאחר מכן חלק מארמיית הפאנצר השנייה במסגרת קבוצת ארמיות מרכז, ולחם עמו בקרב סמולנסק. בקרב על מוסקבה היה הקורפוס חלק מהארמייה הרביעית, במסגרת קבוצת ארמיות מרכז. הקורפוס לחם במהלך השנים הבאות במסגרת קבוצת ארמיות מרכז, כשהוא לוחם לסירוגין כחלק מארמיות הפאנצר השנייה והשלישית, והארמיות הרביעית והתשיעית. ב-10 בספטמבר 1942 מונה רודולף פון רומן למפקד הקורפוס, והוא פיקד עליו אף במהלך קרב קורסק ובמהלך מבצע בגרטיון. בפברואר 1945 הועבר הקורפוס תחת פיקוד הארמייה הרביעית במסגרת קבוצת ארמיות צפון, ולחם עימה במבצע פרוסיה המזרחית. ב-1 באפריל 1945 מונה קרל-אריק קלר למפקד הקורפוס, והוא פיקד עליו עד סוף המלחמה.

מפקדים
------

* פרידריך מטרנה (17 באוקטובר 1940 - 10 בספטמבר 1942)
* רודולף פון רומן (10 בספטמבר 1942 - 10 בפברואר 1943)
* ארווין פירוב (10 בפברואר 1943 - 14 במרץ 1943)
* רודולף פון רומן (14 במרץ 1943 - דצמבר 1943)
* אדגר רהריכט (דצמבר 1943 - ינואר 1944)
* רודולף פון רומן (ינואר 1944 - 1 באפריל 1945)
* קרל-אריק קלר (1 באפריל 1945 - 1 במאי 1945)

סדר הכוחות
----------

### מבצע ברברוסה

במבצע ברברוסה כלל הקורפוס את היחידות הבאות:

* הדיוויזיה ה-162
* הדיוויזיה ה-256

### הקרב על מוסקבה

בקרב על מוסקבה כלל הקורפוס את היחידות הבאות:

* הדיוויזיה ה-268
* הדיוויזיה ה-292
* הדיוויזיה ה-78

### קרב קורסק

בקרב קורסק כלל הקורפוס את היחידות הבאות:

* הדיוויזיה ה-45
* הדיוויזיה ה-72
* הדיוויזיה ה-137
* הדיוויזיה ה-251

### מבצע פרוסיה המזרחית

במבצע פרוסיה המזרחית כלל הקורפוס את היחידות הבאות:

* דיוויזיית פולקסגרנדיר ה-558
* הדיוויזיה ה-21
* הדיוויזיה ה-102
* הדיוויזיה ה-292

קישורים חיצוניים
----------------

* הקורפוס ה-20 באתר lexikon-der-wehrmacht (בגרמנית)
**רביעיית אביב** היא רביעיית מיתרים ישראלית, שהוקמה בשנת 1997, בהתחלה בהדרכתו של הכנר אבי אברמוביץ'. 

חברי הרביעייה בעת ייסודה היו: 

* סרגיי אוסטרובסקי, כינור ראשון
* אבגניה אפשטיין, כינור שני
* שולי ווטרמן, ויולה
* רייצ'ל מרסר, צ'לו

הנגנים השתלמו בנגינת מוזיקה קאמרית אצל חברי רביעיית אלבן ברג בעיר קלן שבגרמניה. כל ארבעת החברים ברביעיית אביב זכו במלגות מטעם קרן התרבות אמריקה ישראל.

הרביעייה זכתה בתחרויות בינלאומיות שונות באירופה ובאוסטרליה. היא מרבה לצאת לסיורי קונצרטים בעולם והופיעה בארצות הברית, קנדה, דרום אמריקה, דרום אפריקה ובסין.

בישראל הופיעה הרביעייה בפסטיבל הבינלאומי למוזיקה קאמרית בירושלים, בפסטיבל ישראל ובפסטיבל קול המוסיקה בגליל העליון. 

הרביעייה מקיימת סדרת קונצרטים במוזיאון תל אביב לאמנות ומארחת בה אמנים מחוץ לארץ. כמו כן הקליטה על גבי תקליטורים שמונה מרביעיות המיתרים מאת דמיטרי שוסטקוביץ'.

משנת 2014 השתנה הרכב הרביעייה והוא כולל את:

סרגיי אוסטרובסקי, כינור ראשון.

פיליפ וילאפרנקה, כינור שני.

נעמי ביאלוברודה, ויולה.

דניאל מיטניצקי, צ'לו.

ב-2023 החליפה אנה גקל את סרגיי אוסטרובסקי בתפקיד הכינור הראשון.

קישורים חיצוניים
----------------

ויקישיתוף מדיה וקבצים בנושא **רביעיית אביב** בוויקישיתוף
* 

* אתר האינטרנט הרשמי של רביעיית אביב (באנגלית ובצרפתית)
* רביעיית אביב, ברשת החברתית פייסבוק

* רביעיית אביב, סרטונים בערוץ היוטיוב

* רביעיית אביב, באתר AllMusic (באנגלית)

* רביעיית אביב, באתר MusicBrainz (באנגלית)

* רביעיית אביב, באתר Discogs (באנגלית)

* רביעיית אביב, דף שער בספרייה הלאומית
* ריאיון עם הכנר הראשון ומייסד הרביעייה, אתר הבמה
* יוטיוב, ריאיון עם רביעיית אביב
* מאמר בעיתון הארץ על הופעת הרביעייה בדרום אפריקה 7 בינואר 2009

הערות שוליים
------------

1. ↑  אתר הרביעייה, דיסקוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283789705171
* BnF: cb16229898p (data)
* ISNI: 0000 0001 1307 9043
* LCCN: no2003122216
* MusicBrainz: 86c9c0a0-42dd-4bbc-ac70-604a965d38c0
* VIAF: 158051494
* WorldCat: lccn-no2003122216

 |
**סטיבן "ווב" קוהלר** (באנגלית: **Stephen T. "Web" Koehler**) הוא קצין בדרגת אדמירל המכהן כמפקד צי האוקיינוס השקט של ארצות הברית.

ביוגרפיה
--------

קוהלר סיים ב-1989 תואר ראשון בפיזיקה מאוניברסיטת קולורדו בולדר והתגייס לצי ארצות הברית בו עבר קורס טיס. שירת כטייס F-14 טומקט ו-F/A-18 סופר הורנט ופיקד על טייסת 143. שימש סגן מפקד נושאת המטוסים קרל וינסון (CVN-70), פיקד על אוניית הסער האמפיבית בטאן (LHD-5) (2010-2011), פיקד על נושאת המטוסים דווייט אייזנהאואר (CVN-69) (2013-2015) ועל קבוצת התקיפה התשיעית (2017–2018). כמו כן שירת כמפקד תחום האימונים של פיקוד כוחות הצי, קצין האג"ם של פיקוד האינדו-פסיפי (2018-2020), סגן מפקד צי האוקיינוס השקט של ארצות הברית (2020-2021). ביוני 2021 מונה למפקד הצי השלישי של ארצות הברית וביולי 2022 מונה לראש אגף המבצעים במטות המשולבים. באפריל 2024 מונה למפקד צי האוקיינוס השקט של ארצות הברית.

במהלך שירותו השתתף במלחמת המפרץ, במבצע אכיפת האזורים האסורים לטיסה בעיראק, במלחמת עיראק, מבצע נחישות טבועה, במבצע כוח מכוון בבוסניה והרצגובינה, במאמצי הסיוע ההומניטריים בעקבות רעידת האדמה בהאיטי (2010), בכוח לוחמה משולב בקרן אפריקה ותקיפה הצבאית הבין-לאומית בלוב (2011).

הוא צבר מעל 3,900 שעות טיסה כולל 600 נחיתות על נושאות מטוסים.

קוהלר בעל תואר שני בביטחון לאומי ממכללת המלחמה של הצי והוא בוגר הקולג' לכוחות משולבים של האוניברסיטה לביטחון לאומי.

קישורים חיצוניים
----------------

ויקישיתוף מדיה וקבצים בנושא **סטיבן קוהלר** בוויקישיתוף
* ביוגרפיה באתר הצי
**יואב גרוס** (נולד ב-9 בספטמבר 1973) הוא מפיק ישראלי.

ביוגרפיה
--------

גרוס החל לעבוד כמפיק בשנת 1993. בהמשך הקים את חברת "יואב גרוס הפקות" אשר עוסקת בייצור סדרות, פיתוח והפקת תוכן מקורי, כמו גם פורמטים בינלאומיים. כן גרוס הבעלים של חברת "גאגא בוקינג", המשמשת לייצוג אמנים.

ב-2002 הפיק את "שידורי המהפכה" בכיכובם של אסי כהן וגורי אלפי. באותה שנה הפיק גם את "ערב אדיר" בהנחייתו של אדיר מילר. בשנת 2003 הפיק את הסיטקום "אחד העם 1". ב-2010 יצא הספין-אוף "אחד העם 101". באותה שנה הפיק גם את "המופע המרכזי". בשנת 2005 הפיק את התוכנית "הכל זז עם דודו טופז". באותה שנה הפיק גם את "המאסטרו" סדרה דוקו-קומית על חייו של צביקה פיק. מספטמבר 2006 הפיק את "הכל 10 עם דודו טופז". באותה שנה הפיק את "החברים של נאור". ב-2007 הפיק את "כישרון או כישלון".

בשנים 2008–2012 הפיק את צחוק מעבודה. באותה שנה הפיק גם את "שבוע סוף" ששודרה עד 2010. בשנת 2009 הפיק את התוכנית "הרווק" עם דודו אהרון. ב-2010 הפיק את "קצר משפחתי". ב-2011 הפיק את הגרסה הישראלית של וייפאאוט. ב-2012 הפיק את "מצב כפית" ואת "שישי עד הגג". ב-2013 הפיק את "נשות הכדורגלנים". באותה שנה הפיק גם את "תנ"ך בחרוזים" ששודרה בחינוכית.

החל מאפריל 2013 גרוס מפיק את "חברות". בספטמבר 2014 זכתה התוכנית בפרס "ורד הזהב" (Rose d'or). כמו כן נמכרה הסדרה לערוץ TF1 של צרפת, ומכאן שיהיה הפורמט הישראלי המתוסרט הראשון שיעלה בפריים-טיים הצרפתי. הסדרה נמכרה גם לרשת CBS. [דרוש מקור][מפני ש...]

החל מאפריל 2013 מפיק את "שנות ה-80" שיצרו האחים שלום ומני אסייג. ב-2014 הפיק את "מי נתן לך רישיון". באותה שנה הפיק את "היהודים באים".
ובשנת 2015 הפיק את "מלחמת המינים" תוכנית בידור קומית בהנחייתם של שלום אסייג וליטל שוורץ. באותה שנה הפיק גם את "השוטר הטוב" בכיכובו של יובל סמו. כן החל מאוקטובר 2015 מפיק את "אלישע".

ב-2016 הפיק את "שותפים" בכיכובו של חן מזרחי. באותה שנה הפיק את "הסטנדאפיסטים" עם רשף לוי, ושנה לאחר מכן הפיק את "הכלום הגדול", סיטקום מדע בדיוני לילדים. באותה שנה הפיק גם את "להיות אבא" עם טל פרידמן. מנובמבר 2017 הפיק את "הערב יהיו כאן" תוכנית אירוח בהנחייתו של ירון ברובינסקי. באותה שנה הפיק את "צפוף". החל מינואר 2018 מפיק את "כפולה" בכיכובה של נועה קירל.

במרץ 2019 עלתה הסדרה "פאנץ" בהפקתו.

בשנים 2020-2024 עלתה הסדרה "מנאייכ" בהפקתו, בתאגיד השידור הישראלי.הסדרה מנתה 3 עונות ו30 פרקים

ב-2021 עלו הסדרות "שקופים" ו"בני אור" בהפקתו.

ב-2023 עלתה הסדרה "לעוף על אנה" והוקרן הסרט "ההילולה" שהפיק.

גרוס נשוי ואב לשלושה.

קישורים חיצוניים
----------------

* אתר האינטרנט הרשמי של יואב גרוס

* יואב גרוס, במיזם "אישים" לתיעוד היצירה הישראלית

* יואב גרוס, במסד הנתונים הקולנועיים IMDb (באנגלית)
* אתר למנויים בלבד ענת ג'ורג'י, יואב גרוס: "לא ברור אילו תכנים אנשים ירצו לצרוך אחרי המלחמה", באתר TheMarker‏, 24 בנובמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2020075726
* VIAF: 18159335302312961541
* WorldCat: lccn-no2020075726

 |
**מחט הצהרים** (בצרפתית: **Aiguille du Midi**) הוא הר במאסיב מון בלאן שבאלפים הצרפתים. זהו אתר תיירות פופולרי מאוד וניתן להגיע אליו עם רכבל הישר מהעיירה שאמוני. אל ההר מגיעים כחצי מיליון תיירים בשנה והוא המקום הקרוב ביותר שאפשר להגיע אל המון בלאן ללא טיפוס הרים.

ההר נמצא דרומית לשאמוני ואם צופים לכיוונו מהכנסייה בצהרי היום, השמש נמצאת בדיוק מעליו – ומכאן שמו.

הרכבל
-----

הרעיון לבנות רכבל ל"מחט הצהרים" עלה כבר בשנת 1909 אולם החל לקרום עור וגידים רק בשנת 1955 והוא היה הרכבל הגבוה בעולם למשך שני עשורים והוא עדיין מחזיק בשיא העולמי של טיפוס אנכי מגובה של 1,035 מטר עד לגובה של 3,842 מטר. הרכבל מורכב משני חלקים:

1. החלק הראשון משאמוני עד *Plan de l'Aiguille* שבגובה 2,317 מטר ואז ללא עמודי תמיכה עד לתחנה העליונה שבגובה 3,777 מטר (בנוסף יש מעלית עד לפיסגה).
2. החלק השני אורכו 2,867 מטר כאשר המרחק האווירי הוא 2,500 מטר, מה שמשאיר אותו במקום השני של מרחק אווירי ללא תמיכה.

הנסיעה משאמוני אורכת 20 דקות.

הפסגה
-----

בפסגת ה"מחט" ניתן למצוא תצפית פנורמית, בית קפה וחנות מזכרות. אפילו בקיץ, הטמפרטורות באזורי התצפית הפתוחים עשויות להגיע לעשר מעלות מתחת לאפס. המבקרים נדרשים ללבוש בגדים חמים ולחבוש משקפי שמש להגנה מאור השמש הבהיר מאוד. בגלל הסכנה, למטיילים אסור לצאת מאזור המבקרים בפסגה, אבל מטפסי הרים וגולשים יכולים לעבור דרך מנהרה אל רכס הקרח החשוף והתלול מאוד שיורד עד הקרחון שנמצא למטה.

בדצמבר 2013, תא זכוכית שנקרא "צעד אל הריק" נפתח על פסגת המחט (3,842 מטר). הנוף נפרש 1035 מטר כלפי מטה וגם אפשר לראות את המון בלאן בכיוון דרום. אטרקציה תיירותית נוספת היא "הצינור" שהוא שביל בתוך צינור שמקיף את הפיסגה, נפתחה במאי 2016.

בחודשי הקיץ בלבד, הרכבל עמק בלאנש עובר בין המחט לפונטה הלברונר (3,462 מטר) שבצד האיטלקי של מאסיב מון בלאן. פונטה הלברונר הוא גם תחנת הקצה של רכבל מונטה ביאנקו שמתחיל בכפר "לה פאלוד" ליד העיירה האיטלקית קורמאיור שנמצאת בעמק אאוסטה. מה שמאפשר מעבר אווירי משאמוני שבצרפת לקרומאיור שבאיטליה – מעבר שבדרך כלל מתבצע במנהרת המון בלאן.

קישורים חיצוניים
----------------

ויקישיתוף מדיה וקבצים בנושא **מחט הצהרים** בוויקישיתוף

הערות שוליים
------------

1. ↑  Aiguille du Midi Tube Opens in Chamonix

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb146235697 (data)
* VIAF: 239240449
* WorldCat (עם VIAF): 239240449

 |
ספינות הצי החמישי לצד ספינות הצי המלכותי הבריטי והצי המלכותי האוסטרלי
תחומי האחריות של ציי חיל הים האמריקאי
**הצי החמישי** הוא יחידה מבצעית של צי ארצות הברית ומהווה את הכוח הימי העיקרי בפיקוד מרכז של ארצות הברית. הצי מחזיק באזור המפרץ הפרסי כוח גלוי המהווה גורם הרתעה. 

הצי החמישי הוקם ב-26 באפריל 1944, ופורק לאחר המלחמה. בעידן מלחמת המפרץ הראשונה, נערכו באזור המפרץ הפרסי סיורים של ספינות מהחוף המזרחי והחוף המערבי של ארצות הברית, ולא היה צי מוגדר לשם כך. ביולי 1995, רצף האירועים באזור העלה את הצורך בצי נוסף. לאחר תרדמת של 48 שנים, הצי החמישי של ארצות הברית הופעל מחדש וכיום הוא משייט במפרץ הפרסי, בים סוף ובים הערבי. מפקדות הצי ממוקמות במנאמה, בחריין. 

בשנים הראשונות של קיומו, כוחו של הצי התבטא בנושאות מטוסים, חיל יבשה לוחם, צוללות, ספינות סיור ימי, מטוסים שהיו מבצעים גיחות לשטח האויב וספינות תחזוקה ולוגיסטיקה. בעקבות המלחמה בטרור, שונתה האסטרטגיה של צבא ארצות הברית. הפריסה הרגילה מתקופת המלחמה הקרה היא חלק מן העבר. עקב כך, המדיניות של אחזקת מספר ספינות בחלקים שונים של העולם תמה גם היא. 

בתחילת שנת 2003 כוחו של הצי החמישי היה בשיאו, כשהרכבו היה חמש נושאות מטוסים, שש ספינות מלחמה ואניות הליווי והאספקה שלהן, ומעל ל-30 ספינות של הצי המלכותי הבריטי שהיו תחת פיקודו. 

עם נפילת בגדאד באפריל 2003, חלק גדול מן הכוח הוצא מן האזור.

באוגוסט 2021 התקיים לראשונה תרגיל משותף לצי החמישי ולחיל הים הישראלי, בעקבות העברת ישראל מאחריות פיקוד אירופה לאחריות פיקוד מרכז של ארצות הברית.

קישורים חיצוניים
----------------

ויקישיתוף מדיה וקבצים בנושא **הצי החמישי של ארצות הברית** בוויקישיתוף
* 

* אתר האינטרנט הרשמי של הצי החמישי של ארצות הברית (באנגלית)

הערות שוליים
------------

1. ↑  על רקע המתיחות עם איראן: חיל הים התאמן עם הצי האמריקני בים האדום, באתר ישראל היום

| צי ארצות הברית |
| --- |
| מחלקת הצי של ארצות הברית | מזכיר הצי של ארצות הברית • ראש המבצעים הימיים |  |
| פיקודים מרכזיים | פיקוד כוחות הצי • צי האוקיינוס השקט • פיקוד אירופה • פיקוד מרכז • פיקוד דרום • פיקוד הלוחמה המיוחדת • פיקוד הסייבר |
| ציים פעילים | הצי השני • הצי השלישי • הצי הרביעי • הצי החמישי • הצי השישי • הצי השביעי • הצי העשירי |
| מוסדות הדרכה | האקדמיה הימית של ארצות הברית • מכללת המלחמה של הצי • בית הספר של הצי ללימודים מתקדמים • בית ספר לטיסה קרבית |
**בארטון רוברט "בארט" ג'ונסון** (באנגלית: **Barton Robert "Bart" Johnson**; נולד ב-13 בדצמבר 1970) הוא שחקן אמריקאי.

ביוגרפיה
--------

ג'ונסון נולד בהוליווד, קליפורניה כבכור מבין שלושה בנים - השחקנים אדם ובראד ג'ונסון. אמו היא מעצבת השיער שרלין ג'ונסון שעבדה בין היתר בסטי הצילומים של הסדרות "המלאכיות של צ'רלי" ו"משפחת בריידי". ג'ונסון שיחק בסדרת ההמשך לסדרה הצלצול הגואל ובסדרת בת לסרט קלולס והופיע בתפקידי אורח בסדרות: CSI: מיאמי וג'אג. פרסומו העיקרי בא כשכיכב בסדרת הסרטים היי סקול מיוזיקל בתפקיד מאמן הכדורסל ואביו של הדמות הראשית טרוי זאק אפרון. כמו כן הוא שיחק בסרט "תחטפי את ליבי" לצד אלונה טל ובתפקיד הראשי במספר סרטי דרמה. בנוסף הוא צילם, ביים וכתב ביחד עם אחיו את הסרט התיעודי "The Run". 

ב-1999 נישא ג'ונסון לשחקנית רובין לייבלי, בתה של סוכנת השחקנים אליין לייבלי ואחותה למחצה של השחקנית בלייק לייבלי. לזוג שתי בנות ובן.

פילמוגרפיה חלקית
----------------

* "ווקר" (1997)
* "ג'אג" (1997)
* "בבילון 5" (1998)
* "CSI: מיאמי" (2004)
* "היי סקול מיוזיקל" (2006)
* "תחטפי את ליבי" (2007)
* "אבא בא למחנה" (2007)
* "היי סקול מיוזיקל 2" (2007)
* "היי סקול מיוזיקל 3" (2008)
* "Vamp U"‏ (2013)
* "נשים קטנות" (2018)
* "היי סקול מיוזיקל: המחזמר: הסדרה" (2023)
* *Prom Night*‏ (TBA)

קישורים חיצוניים
----------------

* בארט ג'ונסון, במסד הנתונים הקולנועיים IMDb (באנגלית)
* בארט ג'ונסון, באתר AllMovie (באנגלית)
* בארט ג'ונסון, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1003 1239

 |
**סרוואח** (בערבית: **صرواح**, תעתיק מדויק: צרואח) הוא אתר ארכאולוגי במחוז מאריב בתימן. סרוואח הייתה, אחרי העיר מאריב, המרכז הכלכלי והפוליטי החשוב ביותר של ממלכת סבא בתחילת המאה ה-1 לפני הספירה, בחצי האי ערב. סרוואח הייתה מוקפת בחומה מבוצרת. מתווה העיר בתוך נווה המדבר כלל מספר מבנים גדולים.

חורבות סרוואח נמצאות 40 קילומטרים מערבית למאריב, ו-140 קילומטרים ממזרח לבירה הנוכחית צנעא. העיירה נבנתה על גבעה גבוהה מעל ואדי סירווה בגדתו המערבית. היא הייתה מוגנת היטב על ידי מיקומה בהרים, אך במקביל הם הציבו מגבלות על התפתחותה. כתוצאה מכך, איבדה סרוואח במהרה את מעמדה כבירה שעברה למאריב, שהייתה במרכז כלכלי חשוב מאחר ששכנה על תוואי דרך הבשמים. העיירה נותרה בכל זאת מרכז חשוב עבור ממלכת סבא, כפי שהוכח במספר הרב של מבני המקדש. זה היה גם האתר שנבחר על ידי המלך ידעיל דריה הראשון לבניית מקדש חשוב לאלמקה בערך בשנת 700 לפני הספירה.

ב-2023 סרוואח ואתרים נוספים באזור הקשורים לממלכת סבא הוכרזו כאתר מורשת עולמית של אונסק"ו.

ארכאולוגיה
----------

ארכאולוגים מהמכון הארכאולוגי הגרמני (אנ') גילו והצילו מאז 2005 כתובת מממלכת סבא שאורכה למעלה משבעה מטרים. גוש האבן הכבד הזה של שבעה טונות היה מאפיין בולט של מקדש אלמקה ונפל מבסיסו במהלך רעידת אדמה. האפיגרף נורברט נבס מאוניברסיטת פרידריך שילר בינה תיאר את הכתובת כחשובה ביותר מהתקופה של המאה הראשונה לפני הספירה. הכתובת כוללת דין וחשבון על קרבות סבא, שנערכו נגד שכניה המידיים בדרום-מזרח וצפון תימן.

כמה עבודות שיקום נעשו באתרים אלה לפני פרוץ מלחמת האזרחים בתימן. במהלך עבודות אלו התגלה מקדש נוסף המתוארך למאה ה-7 לפני הספירה. למקדש זה יש כניסה מונומנטלית, המעוטרת בעמודים. הוא מכיל מספר חדרים, בנויים מעץ ואבן, ועם פריסה שייחודית לתימן בתקופה זו. אחת הכתובות הארוכות ביותר שהורכבה מ-20 שורות והיא מתארת את הכיבושים והמסעות של המלך כריבאיל ותר (אנ').

מאז פרוץ מלחמת האזרחים בתימן ב-2015, הייתה סרוואח קו חזית בין המורדים החות'ים וכוחות בעלי ברית עם הנשיא עבד רבו מנסור האדי, מה שהפך את החפירות לכמעט בלתי אפשריות. לפני כן נערכו מספר חפירות גרמניות בסרוואח, אשר קיוו היה להרחיב את הידע על ימיה הראשונים של ממלכת סבא.

קישורים חיצוניים
----------------

ויקישיתוף מדיה וקבצים בנושא **סרוואח** בוויקישיתוף

* Monumentale Inschrift im Reich der Königin von Saba gefunden|Monumental Inscription found in the Kingdom of Saba (PDF; 175 kB)
* Mitteilung des Deutschen Archäologischen Instituts

הערות שוליים
------------

1. ↑  UNESCO Executive Summary
2. ↑  "Landmarks of Ancient Kingdom of Saba, Marib (Yemen) added to UNESCO's World Heritage List". *UNESCO* (באנגלית). 2023-01-25. נבדק ב-2023-02-05.

| אתרי ממלכת סבא העתיקה |
| --- |
| 

|  |  |
| --- | --- |
| מאריב • מקדש אוואם • מקדש בראן • סכר מאריב • סרוואח | מקדש בראן |

 |

| Flag of YemenFlag of Yemen סמל אונסק"וסמל אונסק"ו אתרי מורשת עולמית בתימן |
| --- |
| 

|  |
| --- |
| אתרי ממלכת סבא העתיקה • העיר ההיסטורית של זביד • העיר העתיקה בצנעא • העיר העתיקה מוקפת החומה של שבאם • ארכיפלג סוקוטרה |

 |

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012331758705171

 |
**קרן צנזור-הלל** (נולדה ב-1979) היא חוקרת ישראלית בתחום מדעי המחשב, פרופסורית מן המניין בפקולטה למדעי המחשב בטכניון, זוכת פרס קריל למדעים. תחום המחקר העיקרי שלה הוא תיאוריה של חישוב מבוזר.

קורות חיים
----------

צנזור-הלל גדלה בחיפה. אביה הוא הפרופסור למתמטיקה יאיר צנזור, אחיה הוא הדוקטור למתמטיקה אביב צנזור.

צנזור-הלל סיימה תואר ראשון במתמטיקה בטכניון בשנת 2003. בשנת 2006 הוענק לה תואר שני במדעי המחשב בטכניון, כאשר עבודת התזה שלה עסקה ב-" Constrained Codes for Two-Dimensional Channels". בשנת 2010 הוענק לה תואר דוקטורט במדעי המחשב בטכניון. עבודת הדוקטורט שלה, "Probabilistic Methods in Distributed Computing", נעשתה בהנחייתה של חגית עטיה.

צנזור-הלל היא פרופסורית חברה בפקולטה למדעי המחשב בטכניון, החל משנת 2018 וחברת סגל בטכניון החל מ-2013. במהלך השנים הנחתה מספר סטודנטים לקראת תואר שני, דוקטורט ופוסט-דוקטורט. בנוסף, העבירה קורסים בנושאים אלגוריתמים מבוזרים ולוגיקה. צנזור-הלל חברה במועצת העורכים של כתב העת SIAM Journal on Computing (אנ'), העוסק בעוסק בהיבטים המתמטיים והפורמליים של מדעי המחשב.

פרסים והוקרה
------------

בשנת 2012 זכתה ב-The Principles of Distributed Computing Doctoral Dissertation Award.

בשנת 2013 הוענקה לה מלגת אלון.

בשנת 2016 זכתה בפרס קריל למדעים על מחקרה העוסק בחקר הכח החישובי של מודלים לחישוב מבוזר.

בשנת 2017 קיבלה עבור המחקר שלה מענק ERC של האיחוד האירופי.

בשנת 2019 זכתה בפרס ינאי להצטיינות בהוראה.

קישורים חיצוניים
----------------

* קרן צנזור-הלל באתר גוגל סקולר
* קרן צנזור-הלל באתר הטכניון
* 40/40 הצעירים המבטיחים 2017 באתר TheMarker

* קרן צנזור-הלל, באתר פרויקט הגנאלוגיה במתמטיקה

הערות שוליים
------------

1. ↑  קרן צנזור-הלל, באתר קרן וולף
2. ↑  סגל בכיר בפקולטה למדעי המחשב בטכניון
3. ↑  Principles of Distributed Computing Doctoral Dissertation Award
4. ↑  Ten researchers from the Technion received prestigious ERC grants from the EU, הטכניון, ‏17 ביולי 2018
5. ↑  ERC Starting Grants 2017
6. ↑  זוכי פרס ינאי למצוינות בהוראה – מודל לחיקוי בטכניון, באתר הטכניון, ‏18 באפריל 2019

|  |  |
| --- | --- |
| בקרת זהויות עריכת הנתון בוויקינתונים | 
* MGP: 196279

 |
שער עבודת הדוקטורט של נחום שרפמן
**נחום שרפמן** (20 בספטמבר 1947 - 29 באפריל 2009) היה יזם הייטק ישראלי, ממייסדי חברת קומטאץ' וחברת Shopping.com.

ביוגרפיה
--------

שרפמן נולד וגדל ביבנאל. בשירותו הצבאי היה לוחם בצנחנים עד שנפצע, אז שירת כסייר אויר. בשנת 1968 קיבל שרפמן את התואר הראשון בפיזיקה מהטכניון שבחיפה ובשנת 1974 את התואר השני בפיזיקה, גם הוא מהטכניון. בשנת 1979 סיים את הדוקטורט שלו בפיזיקה גרעינית באוניברסיטת קרנגי מלון שבפנסילבניה.

במשך 11 שנים ביצע שרפמן תפקידים שונים בתחום הפיתוח והניהול בחברת נשיונל סמיקונדקטור, לרבות ניהול מרכז הפיתוח של החברה בהרצליה.

בשנת 1991 הקים שרפמן, יחד עם אמיר לב וגדעון מנטל את חברת קומטאץ' (לימים סיירן), שעסקה בתחילה בפיתוח תוכנות לדואר אלקטרוני. בשנת 1999, הונפקה קומטאץ' בנאסד"ק לפי שווי של כ-222 מיליון דולר, אך בהמשך ערכה נפגע והיא שינתה כיוון לפיתוח תוכנות אנטי ספאם ואנטי-וירוס.

בשנת 1998 הקים שרפמן, יחד עם אמיר אשכנזי, את חברת Shopping.com, שפיתחה אתר השוואת מחירים באינטרנט. החברה הוקמה תחילה תחת השם "דילטיים" (DealTime). בשנת 2004 הונפקה החברה לפי שווי של 414 מיליון דולר, וב-2005 נמכרה ל-eBay תמורת 634 מיליון דולר.

לאחר מכן, היה שרפמן מעורב בניהולה של חברת StepIn, שעסקה בפיתוח משחקי מחשב המיועדים לאימון גופני עד שנסגרה בשנת 2008. בטרם מותו, היה מעורב בחברה בשלבי הקמה אשר פיתחה מכשיר נייד, המיועד לספורטאים, למדידה מדויקת של מדדים גופניים שונים.

ב-29 באפריל 2009 המריאו שרפמן ורעייתו נאווה לכיוון האי קורפו במטוס קל. הם נקלעו לתנאי מזג אוויר קשים וראות לקויה שגרמו להתרסקות המטוס בסביבות האי זקינתוס.

חיים אישיים
-----------

שרפמן היה נשוי לנאווה שרפמן. לזוג שני בנים ובת.

לקריאה נוספת
------------

* נחום שרפמן באתר CrunchBase
* גיא גרימלנד, ההרוג בתאונת המטוס: מייסד שופינג.קום וקומטאץ', באתר TheMarker, 29 באפריל 2009

קישורים חיצוניים
----------------

* התוכן בקישור, באתר (שם האתר)

הערות שוליים
------------

1. ↑  גיא גרימלנד, שרפמן: אחד מעמודי התווך של ההיי-טק הישראלי, באתר הארץ, ‏30 באפריל 2009
2. ↑  עינב בן יהודה, קומטאץ' גדלה בשנה האחרונה פי 6, באתר TheMarker, ‏19 באוקטובר 2000
3. 1 2 3 4  אסף גלעד, חברים סופדים לנחום שרפמן: "היזם האולטימטיבי", באתר כלכליסט, ‏3 במאי 2009
4. ↑  בתיה פלדמן וטלי ציפורי, שופינג באמריקה, באתר גלובס, ‏3 בפברואר 2005
5. ↑  עומרי כהן, eBay השלימה את רכישת שופינג.קום תמורת כ-634 מיליון דולר במזומן, באתר TheMarker, ‏30 באוגוסט 2005
**יחזקאל גרין** (27 בפברואר 1925 – 9 בנובמבר 1948) היה ספורטאי ישראלי. אלוף ישראל (1945) ושיאן ישראל בריצת 200 מטר. הוא נהרג במלחמת העצמאות בקרב לכיבוש משטרת עיראק סווידאן.

ביוגרפיה
--------

יחזקאל גרין נולד כבן הצעיר לאחיו אברהם ושתי אחיותיו, בשכונת נוה שלום בתל אביב, בבית סבו: יחזקאל גרין, שהיה ממנהיגי הקהילה היהודית ביפו וממייסדי העיר תל אביב. הוריו הניה ויצחק: הרוקח הראשון והמדופלם בתל אביב (בוגר אוניברסיטת קונסטנטינופול, 1903). הוא למד בבית הספר אליאנס תל אביב ואחר כך בבית ספר מקצועי. הוא הצטיין במסגרות, מכונאות ומספנה. בכל לבו נמשך אחרי ימאות והתמחה בענפיה: בניין סירות, ספינות, חתירה בים, כמלח, כדייג וכהגאי ואף הסיע נוסעים בסירות מנוע בירקון. בשנת 1945 החל לעובד בחברת החשמל.

גרין הלך בעקבות אחיו הבכור, אברהם, שהיה אתלט מצטיין, אלוף ושיאן ישראל בהטלת כידון, בהדיפת כדור ברזל ובקרב חמש. יחזקאל היה ספורטאי רב גוני והתעסק בשיט, אגרוף, כדורגל ואתלטיקה קלה, אליה התמסר משנת 1945.

### אלוף ושיאן ארץ ישראל

באליפות ארץ ישראל שנערכה באצטדיון המכביה בתל אביב במאי 1945 הוא זכה במדליית זהב בריצת 200 מטר בשיא חדש של 23.0 שניות, לפני אליהו אטרמן (23.2 שניות). הוא שיפר את שיאו בן 6 השנים של סיריל אמפי (23.1 שניות). שיאו זה החזיק מעמד שנתיים ונשבר על ידי יהודה גבאי (22.8 שניות).ז'. פרחי, אספורט, משמר, 15 במאי 1945ליפא בן מונס, המשקיף הספורטיבי - 4 שיאים ארציים חדשים באתלטיקה קלה, המשקיף, 20 במאי 1945

באליפות ארץ ישראל שנערכה בתחילת מאי 1948, השתתפו כ-100 אתלטים מ"הפועל" ומ"מכבי". הוא זכה ב-3 מדליות, 2 זהב ו-1 כסף. מדליות זהב, בריצת 200 מטר בתוצאה של 23.1 שניות, לפני יצחק כספי ממכבי נתניה (24.5 שניות) ובריצת 400 מטר בתוצאה של 53.9 שניות, לפני מ. מגלי מהפועל תל אביב (56.1 שניות). מדליית כסף בריצת 100 מטר בתוצאה של 11.7 שניות, אחרי יצחק כספי (11.2 שניות).

### שרותו בהגנה ובצה"ל

הוא היה חבר ההגנה מנעוריו והשתתף בהגנה על משקי עמק חפר בשעת המצור הבריטי לאחר "השבת השחורה" (29 ביוני 1946) ואף נעצר למשך כחודש ימים. הוא התגייס לצה"ל ושרת בחטיבה 8. במלחמת העצמאות הוא השתתף בקרבות רבים. בקרב הקשה על עיראק אל-מנשיה הוא חיפה על נסיגת חיל הרגלים וכך הציל חיי חיילים רבים. הוא השתתף בפריצת הדרך לנגב ובכיבוש באר שבע.

### מותו

ב-ז' בחשוון תש"ט (9 בנובמבר 1949) הוא נהרג בקרב לכיבוש משטרת עיראק סווידאן, כשהזחל"ם שלו תקף את בניין המשטרה ונפגע מפגז חודר שריון.

הוא נקבר בבית הקברות הצבאי בכפר ורבורג.

הנצחה
-----

במשך שנים רבות נערכה אליפות אתלטיקה ארצית לזכרו.

קישורים חיצוניים
----------------

* יחזקאל גרין

הערות שוליים
------------

1. ↑  אלכס דורון, ועדת הספורט של הכנסת החליטה לדון במקצוענות - התפתחות השיא בריצת 200 מ' גברים, מעריב, 12 באפריל 1970
2. ↑  דבר הספורט - שיא ארצי ושני שיאים ל"הפועל" באליפות הארצית לאתלטיקה קלה, דבר, 9 במאי 1948
3. ↑  ספורט - אתלטיקה קלה, על המשמר, 9 במאי 1948
4. ↑  אליעזר רואי, האליפות באתלטיקה קלה, דבר, 14 במאי 1948
המונח "מוטרה" מפנה לכאן. לערך העוסק במפלצת בדיונית בסרטי גודזילה, ראו מות'רה (מפלצת).

**מוטארה** (באנגלית ובשונה: **Mutare**; נודעה בעבר בשם **אומטלי**, באנגלית: **Umtali**) היא בירת מחוז מניקלנד (Manicaland) בזימבבואה. העיר שוכנת במזרח זימבבואה, בקרבת הגבול עם מוזמביק. בעיר מתגוררים 187,621 תושבים (נכון ל-2012), והיא העיר הרביעית הכי מאוכלסת בזימבבואה, אחרי הבירה הארארה, בולאוואיו וצ'יטונגוויזה (Chitungwiza).

היסטוריה
--------

מקור העיר הוא במבצר אומטלי שנוסד על ידי השלטון הבריטי בסוף המאה ה-19 כדי לשמור על הגבול עם מוזמביק. תוך זמן קצר נוסדה סביב המבצר התיישבות שקיבלה את שמו של המבצר. כעבור מספר שנים, ב-1896 נוסדה מסילת רכבת בין בולאוואיו לבין עיר הנמל ביירה במוזמביק והשלטון החליט להזיז את ההתיישבות למיקומה הנוכחי הקרוב למסילה; חברת דרום אפריקה הבריטית שילמה לתושבי העיירה פיצויים על ההעברה.

העיירה גדלה לאורך השנים וב-1971 היא קיבלה מעמד של עיר. ב-1982 הוחלט לשנות את שמה של העיר למוטארה, שם מקומי שמקורו במילה "אוטארה" בשפת שונה שמשמעה ברזל או זהב והיא ניתנה למקום לאחר שהחלה בו כריית זהב במאה ה-19.

כלכלה
-----

כלכלת העיר מסתמכת בעיקר על כריית זהב ויהלומים, גידול הדרים ויערנות.

גאוגרפיה
--------

העיר שוכנת בין עמק אימבזה והרי בוומבה (Bvumba), שהם חלק מרכס הרמות המזרחיות במזרח זימבבואה, קילומטרים ספורים מהגבול עם מוזמביק.

### אקלים

באופן יחסי למיקומה באזור טרופי, מוטארה נמצאת באזור בו שורר אקלים ממוזג. הטמפרטורה השנתית הממוצעת עומדת על 19 מעלות צלזיוס, טמפרטורה נמוכה למדי ביחס לגובהה לעומת ערים בעלות גובה דומה בזימבבואה, שנובעת ממיקומה הטופוגרפי של העיר. ממוצע המשקעים השנתי עומד על כ-800 מילימטרים שרובם יורדים בין דצמבר לפברואר.

| **אקלים במוטארה** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 27.6 | 26.8 | 26.3 | 25.2 | 23.7 | 21.4 | 21.2 | 23.2 | 26.1 | 27 | 27.5 | 27.1 | 25.3 |
| טמפרטורה יומית מזערית ממוצעת (C°) | 17.5 | 16.3 | 15.6 | 13.9 | 10.6 | 8 | 7.6 | 9.3 | 12.2 | 14.6 | 16.1 | 16.9 | 13.2 |
| משקעים ממוצעים (מ"מ) | 153.5 | 164.5 | 88.4 | 31.8 | 12.4 | 8.9 | 5.8 | 6 | 20.2 | 45.9 | 86.4 | 167 | 790.8 |
| מקור: הארגון המטאורולוגי העולמי |

חינוך
-----

בעיר נמצאים מספר מוסדות להשכלה גבוהה, בהם אוניברסיטת אפריקה, אוניברסיטה פאן-אפריקנית מתודיסטית.

ערים תאומות
-----------

* ארצות הבריתארצות הברית פורטלנד, אורגון, ארצות הברית
* הולנדהולנד הארלם, הולנד

קישורים חיצוניים
----------------

ויקישיתוף מדיה וקבצים בנושא **מוטארה** בוויקישיתוף
* 

* אתר האינטרנט הרשמי של מוטארה
* מוטארה, באתר אנציקלופדיה בריטניקה (באנגלית)

הערות שוליים
------------

1. 1 2  מפקד 2012, סוכנות הסטטיסטיקה הלאומית של זימבבואה.
2. ↑  מוטארה באתר שירות מזג האוויר העולמי של הארגון.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559907505171
* GND: 4407195-4
* LCCN: n85101578
* VIAF: 130248373
* WorldCat (עם VIAF): 130248373

 |
**ארז בן הרוש** (נולד ב-28 בנובמבר 1970) הוא איש תקשורת, קומיקאי, במאי, שחקן, תסריטאי ויוצר טלוויזיה ישראלי. החל משנת 2011 עד 2018 שימש כסמנכ"ל התוכן של חברת רשת, בעבר מזכייניות ערוץ 2 וכיום מפעילת ערוץ רשת 13.

ביוגרפיה
--------

ארז בן הרוש נולד בראשון לציון ומתגורר כיום בתל אביב. נשוי ואב לשלושה.

קריירת המשחק
------------

שירותו הצבאי הוא בתיאטרון צה"ל.
בין השנים 1999-1992, שיחק בתיאטרון הקאמרי. במקביל, השתתף בעונה הראשונה של "הקומדי סטור" ששודרה ב-1994, וכן שימש כמנחה בערוץ הילדים בין השנים 1999-1996. בשנת 1998, השתתף בפסטיגל עם השיר "חברים טובים" שזכה במקום השמיניבאותה שנה גילם את אוגוסטוס אגדתי בסדרה "עולמו המופלא של אוגוסטוס אגדתי" שכתבה שרון קנטור וביים נתן גור לוי. בשנת 1999, שיחק במחזמר "בת הים הקטנה" לצידם של אפרת רייטן, ונתי רביץ.באותה שנה שיחק בתפקיד פרופסור דע-מדע בסדרה פרופסור דע-מדע.

בין השנים 2003-2002, שיחק בסדרות הקומיות "שוטטות", ו"אחד העם 1".

בשנת 2005 הוא גם השתתף בספיישל הפרידה "לעודד באהבה" בערוץ הילדים.

בשנת 2006, החל להנחות את השעשועון "פפראצי" לצד מיכאל הנגבי, ב-יס. ב-2007, שיחק בסדרה "מסכים" ואת "אחיקם צוקר" בעונה הרביעית של הסדרה "ראש גדול" ששודרו גם הן ב-יס. ב-2008 שיחק בסדרת הדרמה "חמישה גברים וחתונה", ששודרה בערוץ 10.

בשנת 2010, בן הרוש יצר, ביים ושיחק ב"אחד העם 101", סדרת הספין אוף ל"אחד העם 1".

בשנת 2019 ביים ושיחק בסדרה ״הנוכלות״ המובוססת על ״אחד העם 1״ ו ״אחד העם 101״.

ניהול
-----

בשנת 2002, יצר בן הרוש את תוכנית הנוער "אקזיט" ששודרה בערוץ 10. בין השנים 2005-2003 הקים את ערוץ ניקלודיאון, ושימש כעורך הראשי של הערוץ ויצר את הסדרה הקומית "בצפר" ששודרה בערוץ. ויצר את סדרת ההמשך של ״בצפר״ ששודרה בשנת 2019 בערוץ TeenNick. 

במרץ 2005, הצטרף למחלקת התוכניות של ערוץ 10, כמנהל פיתוח. בשביל התפקיד בערוץ 10 פרש מערוץ ניקלודיאון. 

בשנת 2011, מונה בן הרוש לתפקיד סמנכ"ל התוכן של זכיינית ערוץ 2, "רשת". במסגרת תפקידו זה, הוביל את תהליכי הפיתוח של הגרסאות הישראליות למותגי הריאליטי הבינלאומיים "The Voice", "אקס פקטור" ו"המירוץ למיליון".

בן הרוש עמד בראש תהליך הפיתוח של "משחקי השף", פורמט ריאליטי בישול, אשר משודר ב"רשת" החל משנת 2014 ופותח על ידי "רשת" ו-ITV הבריטית.

באפריל 2018 הודיע בן הרוש על פרישתו מתפקיד סמנכ"ל התוכן, ובנוסף ימשיך לנהל את פרויקט "האח הגדול" של רשת.

בעתיד צפויה לעלות הסדרה "ממושטרות", הסדרה הראשונה של חברת ההפקות שלו NODRAMA studio שהקים יחד עם בני מנשה.

קישורים חיצוניים
----------------

* ארז בן הרוש, ברשת החברתית אקס (טוויטר)
* ארז בן הרוש, במיזם "אישים" לתיעוד היצירה הישראלית
* ארז בן הרוש, במסד הנתונים הקולנועיים IMDb (באנגלית)
* ארז בן הרוש, באתר MOOMA (בארכיון האינטרנט)
* הדס בשן, יחידה 101, באתר ynet, 7 ביולי 2010
* רז שכניק, אחד העם, באתר ynet, 8 ביולי 2016
**התחרות השווייצרית הגדולה של פיד"ה 2023** (באנגלית: **FIDE Grand Swiss Tournament 2023**) היא המהדורה השלישת של התחרות השווייצרית הגדולה של פיד"ה שהתקיימה בין 25 באוקטובר ל־8 בנובמבר 2023 בדאגלס, האי מאן. התחרות היא חלק מסבב תחרויות העפלה לתחרות המועמדים 2024 ושני מועמדים הגיעו ממנה.

פורמט
-----

התחרות תשוחק בשיטה השווייצרית ב־11 סיבובים: בכל משחק יש לכל מועמד 100 דקות, 50 דקות נוספות לאחר המהלך ה־40, 15 דקות נוספות לאחר המהלך ה־60, ותוספת של 30 שניות לכל מהלך החל מהמהלך הראשון.

במקרה של שוויון בין מספר שחמטאים הדירוג נקבע לפי שוברי השוויון הבאים (בסדר יורד):

1. מד הכושר הממוצע של היריבים, לא כולל היריב עם התוצאה הנמוכה ביותר
2. בוכהולץ 1-: ממוצע התוצאות של היריבים, לא כולל היריב עם התוצאה הנמוכה ביותר.
3. בוכהולץ: ממוצע התוצאות כל היריבים.
4. תוצאות המשחקים בין השחקנים בשוויון
5. הגרלה

משתתפים
-------

בתחרות תוכנן שישתתפו 114 שחמטאים, לפי הפירוט הבא:

1. 100 שחמטאים העפילו על בסיס דירוג במהלך שנה מיולי 2020 ועד יוני 2021
2. אלופת העולם לנשים – ג'ו ונג'ון
3. 4 מועמדים יבשתיים, אחד מכל יבשת (אירופה, אסיה, אמריקה ואפריקה)
4. 4 מתמודדים לפי החלטת נשיא פיד"ה
5. 5 מתמודדים לפי החלטת המארגנים

בתחילת ספטמבר 2023 פורסמה רשימה של 106 שחמטאים שצפויים להשתתף בתחרות. עשרת השחמטאים עם דירוג מד הכושר הגבוה ביותר הם: פביאנו קרואנה, היקארו נקמורה, אניש גירי, גוקש דומרזו, ריכרד רפורט, לבון ארוניאן, אלכסנדר גרישצ'וק, פראגנאננדה ראמשבאבו ומקסים ושייה-לגראב.

פרסים
-----

בתחרות חולקו פרסים בסך 460 אלף דולר לפי הפירוט הבא:

| מיקום | שווי הפרס (בדולרים) |
| --- | --- |
| 1 | 80,000 |
| 2 | 60,000 |
| 3 | 40,000 |
| 4 | 35,000 |
| 5 | 30,000 |
| 6 | 25,000 |
| 7 | 20,000 |
| 8 | 18,000 |
| 9 | 15,000 |
| 10 | 12,500 |
| 11–15 | 8,000 כל אחד |
| 16–20 | 5,000 כל אחד |
| 21–25 | 3,000 כל אחד |
| 26–30 | 2,500 כל אחד |
| 31–40 | 2,000 כל אחד |
| סך הכול | 460,000 |

כאשר את הפרסים יקבלו רק מי שצברו לפחות 6 נקודות. במקרה שלא יהיו 40 שחמטאים שיקבלו 6 נקודות, הפרסים יחולקו בין אלו שקיבלו לפחות 6 נקודות.

תוצאות
------

בתחרות זכה וידיט גוג'ראתי לאחר שצבר 8.5 נקודות מתוך 11. היקארו נקמורה סיים במקום השני עם 8 נקודות מתוך 11. אחריהם סיימו 5 שחמטאים עם 7.5 נקודות.

בעקבות התוצאה וידיט ונקמורה עלו לתחרות המועמדים 2024.

קישורים חיצוניים
----------------

ויקישיתוף מדיה וקבצים בנושא **התחרות השווייצרית הגדולה של פיד"ה 2023** בוויקישיתוף
* 

* אתר האינטרנט הרשמי של התחרות השווייצרית הגדולה של פיד"ה 2023 (באנגלית)

הערות שוליים
------------

1. 1 2 3  תקנון התחרות
**קנל** (פולנית: Kanał) הוא סרט מלחמה פולני משנת 1956, בבימויו של אנדז'יי ויידה. היה זה סרט הקולנוע הראשון שהופק אודות מרד ורשה בשנת 1944. הסרט, המצולם בשחור ולבן ודובר פולנית, מתאר את קורותיה של קבוצת אנשי הארמייה קריובה, הנמלטת מפני הגרמנים במהלך המרד דרך מערכת מנהרות הביוב של העיר ורשה.

התסריט לסרט נכתב על ידי יז'י סטפן סטווינסקי (Jerzy Stefan Stawiński), שלחם בשורות הארמייה קריובה ושהה במצולות הביוב של ורשה במהלך המרד. היה זה הסרט השני בטרילוגיית סרטי מלחמה שביים ויידה. קדם לו הסרט "דור" ולאחריו הופק הסרט "פנינים ואפר".

הסרט שוחרר להפצה במדינות המערב לאחר תום שלטונו הסטליניסטי בפולין של בולסלאב ביירוט. הוא נחשב כנטול מסרים קומוניסטיים גלויים כגון אלו שהופיעו ב"דור", הסרט שקדם לו בטרילוגיה של ויידה.

הסרט זכה בפרס מיוחד מטעם חבר השופטים בפסטיבל קאן 1957.

קישורים חיצוניים
----------------

ויקישיתוף מדיה וקבצים בנושא **קנל** בוויקישיתוף

* "קנל", במסד הנתונים הקולנועיים IMDb (באנגלית)
* "קנל", באתר AllMovie (באנגלית)
* "קנל", באתר Rotten Tomatoes (באנגלית)
* "קנל", במסד הנתונים הקולנועיים KinoPoisk (ברוסית)
* "קנל" באתר Criterion
* "קנל" באתר FilmPolski (בפולנית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16458496m (data)
* GND: 7600912-9
* NKC: unn2009543448
* SUDOC: 181800020
* VIAF: 219203888
* WorldCat (עם VIAF): 219203888

 |
**פלגת הארמייה קמפף** (בגרמנית: **Armee-Abteilung Kempf**) הייתה פלגת ארמייה של הוורמאכט, שפעלה במהלך קרב קורסק.

היסטוריה
--------

הפלגה הוקמה במקור ב-1 בפברואר 1943 ונקראה בתחילה **פלגת הארמייה לאנץ**, כמפקדה מונה הוברט לאנץ. ב-21 בפברואר של אותה שנה, הוחלף לאנץ בידי ורנר קמפף והפלגה שינתה את שמה ל**פלגת הארמייה קמפף**. בחודשים פברואר ומרץ של אותה שנה לקחה פלגת הארמייה חלק שולי למדי בקרב חרקוב השלישי. היא נכללה בקבוצת ארמיות דרום בפיקודו של אריך פון מאנשטיין.

בקיץ של אותה שנה, תכננו הגרמנים לכתר את כוחות הצבא האדום במבלט קורסק. על קבוצת ארמיות דרום הוטל לתקוף את חזית וורונז' בפיקודו של ניקולאי ואטוטין. ההתקפה נפתחה ב-5 ביולי בשעה 05:00 במהלומה ארטילרית קצרה אך מסיבית, שלוותה בתקיפות של מאות מפציצי צלילה על העמדות הסובייטיות. למרות העדיפות המקומית הגדולה ממנה נהנו הכוחות התוקפים, ההתקדמות שהושגה ברוב הגזרות ביום הראשון למתקפה הייתה מאכזבת. כוחות ההנדסה התקשו לטהר נתיבים בשדות המוקשים הצפופים, וכתוצאה מכך נגרמו עיכובים ניכרים לכוחות התוקפים, וטנקים רבים הוצאו מכלל פעולה, לפחות זמנית, לאחר שנפגעו ממוקשי נ"ט. בנוסף לכך, הכוחות התוקפים ספגו אבדות ניכרות מאש הארטילריה ותותחי הנ"ט הסובייטיים. על פלגת הארמייה קמפף, הוטל במקור להגן על האגף המזרחי הגרמני ולמנוע מתגבורות סובייטיות להגיע. אולם ב-8 ביולי, הורה מאנשטיין לקמפף לנוע צפונה ולחבור אל כוחות ארמיית הפאנצר הרביעית בפיקודו של הרמן הות. 

באמצע יולי, התברר שהמתקפה היא כישלון, והסובייטים פתחו בהתקפת נגד מוחצת. פלגת הארמייה קמפף, נסוגה יחד עם קבוצת ארמיות דרום. לאחר כישלון המבצע פוטר קמפף מתפקידו כשעיר לעזאזל, ונשלח לעתודת המילואים. ב-15 באוגוסט 1943 מונה אוטו והלר כמפקד פלגת הארמייה קמפף, ששמה שונה שבוע לאחר מכן לארמייה השמינית.

מצבת כוחות
----------

ביולי 1943 כללה פלגת הארמייה את היחידות הבאות:

* קורפוס הפאנצר ה-3
* הקורפוס ה-11
* הקורפוס ה-42

קישורים חיצוניים
----------------

* Armeeabteilung Kempf באתר lexikon-der-wehrmacht (בגרמנית)
* Armeeabteilung Kempf, באתר Axis History (באנגלית)
**תומר אלטמן** (נולד ב-8 בפברואר 1998) הוא כדורגלן ישראלי המשחק בעמדת הקשר בהפועל ירושלים.

קריירה
------

אלטמן התחיל את הקריירה שלו בקבוצת הילדים של הפועל פתח תקווה ובגיל 14 הצטרף למחלקת הנוער של מכבי תל אביב והשתתף עימה בליגת האלופות לנוער ואף כבש בהפסד 2-1 לפורטו. ב-28 באוקטובר 2015 ערך את הופעת הבכורה שלו בקבוצה הבוגרת בהפסד 3-1 לבני יהודה במסגרת גביע הטוטו. ב-6 בינואר 2018 רשם דקות משחק בניצחון 0-3 נגד בני ממב"ע הגולן.

בקיץ 2018 הושאל לבית"ר תל אביב רמלה כחלק משיתוף פעולה בין המועדונים. ב-23 באוגוסט 2018 ערך את הופעת הבכורה שלו בקבוצה בהפסד 1-0 להפועל קטמון ירושלים. ב-25 בינואר 2019 הבקיע את שער הבכורה שלו בקבוצה בניצחון 0-3 נגד מכבי אחי נצרת. בקיץ 2019 נשאר לעונה נוספת במועדון ששינה את שמו ל"בית"ר תל אביב בת ים". ב-23 בינואר 2020 הצטרף להפועל חיפה מליגת העל במדיה שיחק עונה וחצי ורשם 40 הופעות.

בקיץ 2021 שוחרר ממכבי תל אביב ואת המחצית הראשונה של העונה העביר כשחקן חופשי. ב-5 בינואר 2022 חתם ברודה מהליגה ההולנדית השנייה, במדיה רשם 6 הופעות.

בקיץ 2022 חזר לישראל וחתם בהפועל ירושלים מליגת העל והתאחד עם מאמנו מהנוער של מכבי תל אביב, זיו אריה. ב-3 בספטמבר 2022 הבקיע את שער הבכורה שלו בליגת העל בניצחון 0-3 נגד מ.ס. אשדוד.

אלטמן שיחק בכל נבחרות הנוער והצעירות של ישראל.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  יגאל גולדשטיין, ‏ליגיונר חדש: תומר אלטמן חתם ברודה, באתר ערוץ הספורט, 4 בינואר 2022
2. ↑  הדר יעקבי, ‏רכש נוסף: תומר אלטמן חתם בהפועל ירושלים, באתר ערוץ הספורט, 30 ביוני 2022
**מאהר אל-אסד** (בערבית: **ماهر الأسد**; נולד ב-8 בדצמבר 1967) הוא בנו של נשיא סוריה לשעבר חאפז אל-אסד ואחיו של נשיא סוריה בשאר אל-אסד. מפקד בכיר במשמר הרפובליקה בצבא סוריה.

חייו
----

אל-אסד, יליד דמשק, הוא מוסלמי עלווי. למד הנדסת מכונות באוניברסיטת דמשק, אך בהמשך בחר בקריירה צבאית. בשנת 1994, לאחר מותו של אחיו באסל אל-אסד שהיה מועמד לנשיאות, הוזכר מאהר אל-אסד כאחד המועמדים להחליף את אביו בתפקיד נשיא סוריה. בסופו של דבר נבחר בשאר אל-אסד לתפקיד היורש, ואחת ההערכות היא כי המוניטין של מאהר אל-אסד כאדם לא יציב ובעל מזג חם הוא שהכריע את הכף לטובת אחיו בשאר.

מאהר אל-אסד הוא חבר בוועד המרכזי של מפלגת הבעת' הסורית, ונחשב ליועץ קרוב לנשיא בשאר אל-אסד. על פי השמועות, באוקטובר 1999 ירה מאהר אל-אסד בגיסו אסף שווכאת, בכיר בשלטון הסורי, במהלך ויכוח ביניהם. שווכאת שרד את הירי, ונטען כי מערכת היחסים בין השניים הייתה טובה.

מאהר אל-אסד הוזכר בטיוטת דו"ח מהליס מטעם האו"ם כאחד החשודים במעורבות ברצח רפיק אל-חרירי, ראש ממשלת לבנון לשעבר, בשנת 2005.

בחודש אפריל 2011 דווח כי מאהר אל-אסד לקח חלק פעיל בארגון התגובות האלימות של המשטר הסורי להפגנות בסוריה, וכי ארצות הברית הטילה עליו סנקציות כלכליות (הקפאת נכסים ואיסור על עשיית עסקים עם גורמים אמריקאים).

באוגוסט 2012 דווח כי אל-אסד נפצע ואיבד את רגלו בפיצוץ במשרדי הלשכה לביטחון לאומי בדמשק.

קישורים חיצוניים
----------------

ויקישיתוף מדיה וקבצים בנושא **מאהר אל-אסד** בוויקישיתוף
* אודות מאהר אל-אסד (באנגלית)
* תום שרון, ‏פרופיל של רוצח: הכירו את אחיו של בשאר אסד, באתר ‏מאקו‏, 4 במרץ 2012
* שי לוי, ‏האח של אסד, הסמים והקשר לאיראן: זו דיוויזיה 4 שצה"ל הפציץ בסוריה, באתר ‏מאקו‏, 13 באפריל 2023

הערות שוליים
------------

1. ↑  סנקציות של ארה"ב על סוריה, אמברגו נשק אירופי, באתר ynet, 29 באפריל 2011
2. ↑  במערב מאשרים: אחיו של אסד איבד רגל בפיגוע, באתר ynet, 16 באוגוסט 2012

|  |  |
| --- | --- |
| בקרת זהויות עריכת הנתון בוויקינתונים | 
* GND: 1156527996
* VIAF: 4705152503094410800001
* WorldCat (עם VIAF): 4705152503094410800001

 |
"**גשם בעיתו**" הוא שיר שכתבה תלמה אליגון-רוז בעיצומה של מלחמת יום הכיפורים, בסתיו 1973. השיר הולחן על ידי קובי אשרת ובוצע על ידי רותי נבון, והוא פורסם דרך חברת התקליטים "הד ארצי".

בשנת 2020 בוצע השיר על ידי חמישיית "זהו זה" וזכה לשבחים.

תוכן השיר
---------

השיר נכתב על רקע מלחמת יום הכיפורים ועוסק בתקופה הקשה ובאי הוודאות שאפפה את הציבור הישראלי, וכן בסבל הרב שאיתו היו צריכות להתמודד משפחות החיילים.

בשיר מוצגת נערה המתגעגעת לאהובה - חייל שנמצא בשדה הקרב, והיא מאוכזבת לגלות שהגשם מגיע בזמנו מבלי להתחשב במה שמתרחש סביבו. אך היא בכל זאת "מבקשת" ממנו שיתחשב בה וברצונותיה ושייתן קצת זמן לאהבה. לבסוף הנערה משלימה עם העובדה שהגשם הגיע ומבקשת שימסור לאהובה נשיקה בשמה.

פרסום השיר
----------

השיר 'גשם בעיתו' לא זכה לגדולות מראשית דרכו. הזמרת רותי נבון סיפרה שעם פרוץ המלחמה, חברת התקליטים 'הד-ארצי' פרסמה אלבום שמאגד שירי אמנים רבים אשר שרו עבור חיילי צה"ל. אחד השירים שמופיע באלבום היה 'גשם בעיתו'. השיר גשם בעיתו אומנם לא צלח כמו שאר השירים שיצאו באותו הזמן, אך בכל זאת הוא צבר אהדה עם השנים. לדעתה, הסיבה העיקרית לכך שהשיר זכה להשמעות רבות הוא מלל השיר, שלצערה עדכני גם בימינו.

ב-27 בספטמבר 2020, ערב יום הכיפורים, עלה פרק בנושא השיר "גשם בעיתו" בסדרת הרשת "שמועות" של תחנת הרדיו כאן 88, בה שוחחו עם אמנים על שמועות ומשמעויות של שירים שכתבו. בפרק רואיינו רותי נבון ותלמה אליגון-רוז, והיה הוא פרק סיום הסדרה.

ב-19 לפברואר 2024, התפרסם פרק בפודקאסט הפופולרי שיר אחד המספר על מקור השיר וסיפורו.

קישורים חיצוניים
----------------

* "גשם בעיתו" באתר בית לזמר העברי

הערות שוליים
------------

1. ↑  אשרת, קובי, 1944- מלחין (אליגון-רוז, תלמה, 1944- (מחבר), באוסף המוזיקה הישראלית
2. ↑  רותי נבון גשם בעיתו, באתר yosmusic.com, ‏2021-03-11
3. ↑  מרב יודילוביץ', שירים של פחד וכאב, באתר ynet, 5 באוקטובר 2003
4. ↑  *שמועות - פרק 7: "גשם בעיתו" ומלחמה יום הכיפורים*, נבדק ב-2024-01-11
5. ↑  שיר אחד, באתר כאן, ‏19.2.2024
גוש קרח נושר מן הקרחון ומתנפץ אל המים
**קרחון פריטו מורנו** (בספרדית: **Glaciar Perito Moreno**) הוא אחד הקרחונים הגדולים המרכיבים את הפארק הלאומי לוס גלסיירס בחלקה הדרום-מזרחי של פרובינציית סנטה קרוס בחבל פטגוניה שבארגנטינה, ואחד מאתרי התיירות המרכזיים במדינה.

נתונים פיזיים
-------------

פריטו מורנו, המרוחק 78 קילומטרים מהעיירה אל קלפטה, הוא אחד מ-48 הקרחונים הניזונים משדה הקרח הפטגוני הדרומי בהרי האנדים (פוטנציאל המים המתוקים השלישי בגודלו בעולם לאחר אנטארקטיקה וגרינלנד). שטחו של הקרחון 250 קמ"ר, אורכו כ-30 ק"מ ועומקו מגיע עד לכ-700 מטר. הקרחון מתקדם לכיוון אגם ארגנטינה (Lago Argentino) במהירות של שני מטר ליום (כ-700 מטר בשנה). בחזיתו אל האגם רוחבו מגיע ל-5 ק"מ, גובהו הממוצע 60 מטר מעל פני הים, ועומק הקרח הכולל הוא 170 מטר.

מחזוריות התפתחותו
-----------------

פריטו מורנו הוא אחד משלושת קרחוני פטגוניה אשר אינם נמצאים בנסיגה: סך שטחו נשאר יציב ב-90 השנים האחרונות. באופן מחזורי מתפתח הקרחון לכיוון אגם ארגנטינה ויוצר סכר טבעי החוצה את האגם כאשר הוא מגיע לחוף מנגד. באין פתח ניקוז, עולה מפלס המים בחלק האגם אליו מתנקז נחל ריקו (Barzo Rico) עד לגובה של 30 מטר מעל לגובה פני המים בחלקו העיקרי של האגם. לחץ המים העצום גורם בסופו של דבר להתבקעות וקריסת סכר הקרח. מחזוריות זו של התפתחות הסכר הטבעי וקריסתו אינה קבועה ותדירותה נעה בין שנה לעשור, 4-5 שנים בממוצע. קריסתו הראשונה המתועדת של הסכר התרחשה בשנת 1917 ואחת נוספת ביולי 2008 והאחרונה ב-5 במרץ 2012.

החוף מול חזית הקרחון בנוי כ"מרפסת" טבעית לצפייה בו ומהווה מוקד משיכה לתיירים, אשר גם אם אינם זוכים לחזות בקריסת סכר הקרח המתרחשת אחת לכמה שנים, יכולים לצפות בשבירות קטנות של גושי קרח גדולים הקורסים אל מי האגם המתרחשות תכופות בעונה החמה. בשל כך הקרחון ידוע בקרב מטיילים ישראלים כ"קרחון המתנפץ".

מקור השם
--------

קרחון פריטו מורנו התגלה בשנת 1879 וב-1899 נקרא על שם החלוץ החוקר פרנסיסקו מורנו בן המאה ה-19, שהקדיש את רוב שנותיו לחקר המחוז (בספרדית המילה Perito משמעותה "מומחה"), ופעל והשפיע רבות במחלוקת בין ארגנטינה לצ'ילה על מיקום הגבול באזור בין שתי המדינות. זאת על אף כי ניכר מרשימותיו שהוא עצמו לא חזה בקרחון זה.

גלריה
-----

* קרחון פריטו מורנוקרחון פריטו מורנו
* סכר הקרח שבועיים לפני בקיעתו ב-2004סכר הקרח שבועיים לפני בקיעתו ב-2004
* תצלום לווין של הקרחון. שימו לב להבדל בצבע המים בין שני חלקי האגםתצלום לווין של הקרחון. שימו לב להבדל בצבע המים בין שני חלקי האגם
* מרפסת התצפיתמרפסת התצפית
* מראה בתוך הקרחוןמראה בתוך הקרחון

קישורים חיצוניים
----------------

ויקישיתוף מדיה וקבצים בנושא **קרחון פריטו מורנו** בוויקישיתוף
* אתר פארק הקרחונים הלאומי
* מצגת על הקרחון פריטו מורנו
* סרטון המציג את קריסת הקרחון במרץ 2012
* סרטון המציג את הקריסה הגדולה ביותר, 1988, סרטון באתר יוטיוב

  

קרחון פריטו מורנו.
מלאבס,2018
**ליר מלאבס איירון** (המוכר בשם הבמה **מלאבס**; נולד ב-23 במרץ 1987) הוא זמר רוק ויוצר ישראלי.

קריירה
------

מלאבס, יליד שכונת אחדות, פתח תקווה, החל להופיע לראשונה בסוף שנת 2002, בעת לימודיו בתיכון בן-גוריון. בשנת 2003 החל לכתוב שירים, רובם בעברית. חלק מהשירים שכתב באותה תקופה הוקלטו באולפן מקצועי ויצאו כתקליט ראשון לרדיו בשנת 2004. בהתחלה, נסיונותיו להשתלב בתעשיית המוזיקה הישראלית בעברית לפני הגיוס לא צלחו. בשנת 2005 התגייס לצה"ל ושירת בחיל האוויר בדרום.

אלבומו המקצועי הראשון של מלאבס איירון באנגלית - Standing By Your Side הופק בין השנים 2011 - 2013 ויצא לאור בשנת 2013. האלבום לא נחל הצלחה מסחרית, חרף השמעות הסינגלים בתחנות רדיו פופולריות. לקראת סוף אותה שנה החל מלאבס לעבוד עם משרד יחסי ציבור בולט בלונדון אשר דרכו הפיץ סינגלים מתוך אלבום זה כמו Natural Disaster, Hold You Again וזכה להשמעות רדיו רבות.[דרוש מקור]

אלבומו השני Toxic Love כמו הראשון גם בהפקתם המוזיקלית של ראובן חיון, גל דוידסון (Electric Zoo) האלבום יצא כ EP בשנת 2016 (אלבום מלא הופץ בין 2021-2022) עם כמה סינגלים כמו Our Way Out שנבחר לשיר השבוע בתחנת הרדיו 88FM בתוכנית של השדרן גדי לבנה "ערב עירוני". עוד סינגל בולט כמו Toxic Love שיצא באותו EP. בנוסף הופץ סינגל זה בחו"ל בעיקר בבריטניה וזכה לשידורי רדיו רבים. 

ב-אוגוסט 2019 השיק מופע חדש משותף בו חבר ללהקות אינדי רוק, איתם יזם ביחד פסטיבלים עצמאיים קטנים במועדוני רוק בתל אביב. בשנת 2019 החל להופיע עם להקת הליווי החדשה שלו בשם סאונדגרם. 

ב 1 בינואר 2022 שחרר סינגל כפול Monster,One Last Promise מתוך האלבום השלישי Matching Color לתחנות הרדיו בישראל והפצה בינלאומית לקליפ Monster בערוצי רשתות ה MTV בבריטניה וארצות הברית , סינגלים אלו שודרו ברצועת הרוק של שדרן הרדיו מנשה סעד ב רדיו ירושלים "ירושלים בדיסטורשן"

במהלך שנת 2022 החל להפיק אירועי מוזיקה עצמאית במסגרת הליין "Rockadance" בו ארח להקות ומוזיקאים בתעשייה.
באותה שנה בעקבות אירועים שונים נדחה השקת האלבום לשנת 2023 ובעקבות מלחמת חרבות ברזל השקת האלבום נדחתה ל-11 למרץ 2024

בחודש פברואר 2024 הפיק אירוע מוזיקה בשם Rock & Art Festival בו אירח בין היתר את הצייר יעקב קרצ'ין (גלריית TikvaKovsky) אשר צייר בלייב את הציור שצולם כעטיפת הסינגל "War" שיצא ב 1 לאפריל אותה שנה - חודש אחרי שיצא הסינגל הראשון "Hostage" במסגרת אלבום רביעי - Mellabes Express

ב-23 למרץ הפיק את המופע פסטיבל ברגמן במתחם אולפני הבונקר בפ"ת , שם האירוע נקרא על שם חבורת ברגמן - קבוצת מוזיקאים ויוצרים הפועלים בפ"ת ולוקחים חלק באירוע תרבות ומוזיקה והפקות משותפות בעיקר במתחם הבונקר.

קישורים חיצוניים
----------------

ויקישיתוף מדיה וקבצים בנושא **מלאבס** בוויקישיתוף

* מלאבס, באתר דיזר
* יוסי חרסונסקי כותב על הסינגל החדש של מלאבס
* יוסי חרסונסקי ביקורת על הסינגל הראשון מתוך האלבום השלישי של מלאבס
* שיר השבוע ב88FM
* מלאבס - כתבה בתחנת רדיו באיטליה 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409635605171
* VIAF: 6155646128618210519
* WorldCat (עם VIAF): 6155646128618210519

 |
**ברוריה דייוויד** (1938 – י"ט בניסן ה'תשפ"ג, 9 באפריל 2023) הייתה אשת חינוך והגות חרדית, מנהלת סמינר בית יעקב בירושלים. בתו של הרב יצחק הוטנר, ועורכת ספרי פחד יצחק.

קורות חיים
----------

דייוויד הייתה בתו היחידה של הרב יצחק הוטנר, שהיה ראש ישיבת רבי חיים ברלין. הייתה יחד עם הוריה ובעלה באחד המטוסים שנחטפו לשדה דוסון על ידי מחבלי החזית העממית לשחרור פלסטין, בשנת 1970.

הייתה בעלת תואר דוקטור מאוניברסיטת קולומביה בניו יורק. התואר הוענק לה בשנת 1971, והנושא של העבודה היה 'תפקידו הכפול של הרב צבי הירש חיות: מסורתי ומשכיל'. בעבודה מתארת דייוויד את הסינתזה שקיים הרב חיות בין העולם הרבני האורתודוקסי ובין עולם ההשכלה.

דייוויד ערכה יחד עם בעלה את סדרת ספריו של אביה "פחד יצחק" ותרגמה את דבריו מיידיש לעברית.

הרבנית הייתה נשואה לרב יונתן דייויד, ראש ישיבת פחד יצחק בהר נוף בירושלים.

נפטרה בי"ט בניסן ה'תשפ"ג, 9 באפריל 2023.

קישורים חיצוניים
----------------

* ברוריה דייוויד, תפקידו הכפול של הרב צבי הירש חיות: מסורתי ומשכיל, באתר של אוניברסיטת קולומביה

הערות שוליים
------------

1. ↑  גדול הדור שבחר לחיות במסתרים • פרופיל, באתר בחדרי חרדים, 12 באפריל 2017
2. ↑  הבת של ה'פחד יצחק' ואשת ראש הישיבה, באתר בחדרי חרדים
**שרה קרפ** (10 ביוני 1909 - 15 בינואר 1998) הייתה רופאת ילדים ישראלית, רופאת ילדים בכירה בבית החולים הדסה בתל אביב, עבדה כרופאת ילדים וניהלה מרפאות עירוניות - ציבוריות באזור דרום תל אביב (1941-1979), עסקה בהדרכת סטודנטים במרפאה שניהלה בכפר שלם, ממניחי היסודות של הרפואה הציבורית בעיריית תל אביב.

ביוגרפיה
--------

קרפ נולדה בדרוהוביץ, גליציה, בריבונות אוסטרו-הונגריה. כשהייתה בת 6 היגרה משפחתה לווינה שם למדה בגימנסיה העברית-הריאלית ע"ש חיות. ב-1927 סיימה את הגימנסיה, ב-1934 סיימה את הלימודים בפקולטה לרפואה בווינה.

בשנת 1934 עלתה קרפ לארץ ישראל מלווה באחיה, יצחק קרפ (לימים פרקליט).

בשנת 1935 לאחר שהות של מספר חודשים בחיפה התיישבה בירושלים. קרפ החלה לעבוד בבית החולים ביקור חולים במחלקת הילדים ובמחלקת אף-אוזן-גרון (1935–1939).

בשנת 1939 נישאה קרפ לאברהם גיורא קריצ'בסקי (שינה את שם משפחתו לגיורא, היה ידוע במחתרת בכינוי "דן"), ממייסדי האצ"ל, כאשר התאחדה ההגנה עם הארגון נתמנה אברהם כסגן מפקד ההגנה של תל אביב. קריצ'בסקי נפטר ממחלה ממארת ב-29 ביוני 1943, ארבעה ימים לאחר הולדת בנם דן (היה קרוי על שם כינויו של אביו, במחתרת).

בני הזוג עברו לתל אביב, וקרפ עברה לעבוד ב"בית החולים הדסה", במחלקת הילדים בניהולו של הפרופ' לודוויג פרדיננד מאייר. קרפ עבדה גם כאסיסטנטית במרפאתו הפרטית.

בנוסף, בשנת 1941 החלה קרפ לעבוד גם בשירותי הרפואה הציבורית של עיריית תל אביב. קרפ הייתה ממניחי יסודות הרפואה הציבורית בעיריית תל אביב.
במשך כ- 10 שנים עבדה קרפ בשכונת שבזי, וב-10 שנים הבאות עבדה כרופאת ילדים בשכונת התקווה.

בהמשך ניהלה קרפ את המרפאה העירונית בכפר שלם (עד שנת 1979).

בשנת 1956 יצאה קרפ להשתלמות בארצות הברית. בשובה ניהלה במשך כשנה בית מרפא לילדים חולי לב בכפר מל"ל.

לאחר יציאתה לגמלאות עבדה כרופאה מחליפה בבתי ספר, והייתה רופאת ילדים בקופת חולים לאומית בשכונת רמת אביב ג' שבתל אביב.

קרפ נפטרה ב-1998. הותירה בן, דן. הובאה למנוחות בבית העלמין פינסקר בהרצליה .

לקריאה נוספת
------------

* "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך : קרפ, שרה, עמוד 379

הערות שוליים
------------

1. ↑  הרפואה הציבורית בשנות הארבעים של המאה העשרים הייתה בחיתוליה. "הרפואה הציבורית" כללה בין היתר : בניית והפעלת מרפאות חדשות לטיפול בילדים, הדגש היה על הרפואה המונעת, תחנה לבריאות המשפחה הדרכה להורים, וחיסונים
2. ↑  דוד תדהר (עורך), "אברהם קריצ'בסקי", באנציקלופדיה לחלוצי הישוב ובוניו, כרך ג (1949), עמ' 1516
3. ↑  דוד תדהר (עורך), "אברהם קריצ'בסקי", באנציקלופדיה לחלוצי הישוב ובוניו, כרך ג (1949), עמ' 1517